# Coláiste na hÉireann

Coláiste na hÉireann (irlanderaz ˈKʊlˠɑːʃtʲə nˠə ˈheːɾʲən̪ˠ ahoskatua; ingelesez: College of Ireland; euskaraz: «Irlandako Ikastetxea») graduondokoak irlanderaz ematen dituen Dublingo unibertsitatea da, itzulpengintzaren eta irlanderaren ikasketetan tituluak eskaintzen dituena.

## Historia

Gaelchultúr 2004an sortu zen Irlandan kultura eta hizkuntza gaelikoa sustatzeko helburuarekin. Hainbat testuliburu argitaratu eta ikastaroak eman ditu ordutik.
2013an, QQI/HETAC erakunde ofizialak Gaelchultúr-ri aitorpena eman zion hirugarren zikloko hezkuntza-erakunde gisa aritzeko, ofizialki aitortutako tituluak emateko gaitasuna duena, horrela sortu zen Coláiste na hÉireann. Posizio paregabea hartzen du irlanderaren bidez jarduten duen hirugarren zikloko erakunde independente gisa. Hori, Acadamh na hOllscolaíochta Gaeilge-ren bederatzi urte lehenago sortu zela kontuan hartu gabe; akademia hori NUI Galwayren parte da eta, beraz, ez da independentea.
Gaelchultúr erakundea ez zen desagertu Coláiste na hÉireann sortu arte. Hala ere , de facto, funtzionatzen jarraitzen du, bi izenak sinonimotzat hartzen baitira maiz.

## Ikastaroak
### Itzulpengintzako Graduondoko Diploma

Coláiste na hÉireann-ek eskaintzen duen ikastaro nagusia Itzulpengintzako Graduondoko Diploma da (Dioplóma Iarchéime san Aistriúchán; NFQ 9. maila). Hori hiru seihilekotan egiten da ikasketa erdipresentzialaren bidez. Aurrez aurreko saioak hileko larunbat batera mugatuta daudenez, programa honek ez ditu lanaldi osoko lanean ari diren ikasleak baztertzen.
Hiru gai-multzo jorratzen ditu: itzulpengintzaren teoria, hizkuntzaren zehaztasuna eta aberastasuna, eta itzulpen-praktika. Legeen itzulpengintza eta itzulpen-teknologia ere ere irakasten dira.

### Lanbiderako Irlanderaren ziurtagiria

Gaelchultúr-ek lanbiderako irlanderaren Ziurtagiria lortzeko ikastaroak eskaintzen ditu (Teastas sa Ghaeilge Ghairmiúil). Hauek hizkuntza maila desberdinetan daude erabilgarri, hasiberritik aurreratuetaraino. Tituluaren kategoria NFQ 3-6 mailen arteko izaten da, hizkuntza mailaren arabera.
Sektore publikoko erakunde askotan Irlanderazko zerbitzuak eskaintzeko dituzten legezko betebeharren eta horietan dituzten benetako gaitasunen artean hutsune nabarmena egoten da. Hutsune hori betetzen laguntzera bideratuta daude ziurtagiri hauek, batez ere.

## Lankidetza
### "Irlandera aplikatua" masterra

2008ko hasieratik ari da Gaelchultúr kolaboratzen DIT 's Eskolarekin (Hizkuntza-, Lege- eta Gizarte Zientzien Eskola) "Irlandera aplikatua" Masterra kudeatzeko (MA sa Ghaeilge Fheidhmeach). Ikastaroa hainbat urtez eman da.

## Erreferentziak

* ↑ «Oideachas Tríú Leibhéal in Éirinn | An Roinn Cultúir, Oidhreachta agus Gaeltachta» web.archive.org 2019-07-30 (Noiz kontsultatua: 2021-01-21).
* 1 2 «Make yourself employable with a postgrad as Gaeilge» web.archive.org 2019-07-30 (Noiz kontsultatua: 2021-01-21).
* ↑ «Gaelchultúr - About us» web.archive.org 2019-07-30 (Noiz kontsultatua: 2021-01-21).
* ↑ «Éamonn Ó Dónaill | CIC» web.archive.org 2019-07-30 (Noiz kontsultatua: 2021-01-21).
* ↑ «Languages Connect Careers in Government, Politics & EU | CareersPortal.ie» web.archive.org 2019-07-30 (Noiz kontsultatua: 2021-01-21).
* ↑ (Ingelesez) «Ceannrodaiocht ollscoile agus cumasu pobail» The Irish Times (Noiz kontsultatua: 2021-01-21).
* ↑ «Gaelchultur Teoranta - Irish Company Info - SoloCheck» web.archive.org 2019-07-30 (Noiz kontsultatua: 2021-01-21).
* ↑ «GAILEARAÍ: Dioplóma Iarchéime bronnta ag Coláiste na hÉireann/Gaelchultúr ar iarrthóirí ó Thoraigh go Corca Dhuibhne – Tuairisc.ie» web.archive.org 2019-07-30 (Noiz kontsultatua: 2021-01-21).
* ↑ «Dioplóma Iarchéime san Aistriúchán - Coláiste na hÉireann/Gaelchultúr | Gael Linn» eolaireg.ie (Noiz kontsultatua: 2021-01-21).
* ↑ «Gaelchultúr - General information about the course» web.archive.org 2019-07-30 (Noiz kontsultatua: 2021-01-21).
* ↑ «Make yourself employable with a postgrad as Gaeilge» web.archive.org 2019-07-30 (Noiz kontsultatua: 2021-01-21).
* ↑ «Gaelchultúr - Course modules» web.archive.org 2019-07-30 (Noiz kontsultatua: 2021-01-21).
* ↑ «PI01825 - QSearch» web.archive.org 2019-07-30 (Noiz kontsultatua: 2021-01-21).
* ↑ «Gaelchultúr’s Certificate in Professional Irish awarded for the first time in Fingal County Council – Council.ie» web.archive.org 2019-07-30 (Noiz kontsultatua: 2021-01-21).
* ↑ «Wayback Machine» web.archive.org 2019-07-30 (Noiz kontsultatua: 2021-01-21).
* ↑ «Languages Connect Careers in Government, Politics & EU | CareersPortal.ie» web.archive.org 2019-07-30 (Noiz kontsultatua: 2021-01-21).
* ↑ «MA sa Ghaeilge Fheidhmeach / MA in Applied Irish - DIT School of Languages in Dublin - MA sa Ghaeilge Fheidhmeach» web.archive.org 2019-07-30 (Noiz kontsultatua: 2021-01-21).

## Kanpo estekak

* Datuak: Q55165238